open-index/open-wikipedia-markdown huggingface dataset:
Vlastivedný slovník obcí na Slovensku

**Vlastivedný slovník obcí na Slovensku** je vlastivedný slovník v troch zväzkoch. Bol vydaný v rokoch 19771978 vo vydavateľstve SAV Veda. Hlavní redaktori boli Miroslav Kropilák a Milan Strhan, výkonným redaktorom bol Ján Hudák. Obsahuje najdôležitejšie informácie o 3 155 obciach na Slovensku. Informácie sú aktuálne k 1. januáru 1965 s prihliadnutím na zmeny do konca roka 1970. Náklad každého dielu bol 20 000 kusov. Slovník je dodnes najkomplexnejšia miestopisná syntéza o jednotlivých sídelných lokalitách Slovenska.

## Zoznam zväzkov
* I. zväzok: písmená A – J, 
* II. zväzok: písmená K – R, 
* III. zväzok: písmená S – Ž s miestnym a menným registrom

## Štruktúra hesla
* staré a inojazyčné názvy obce a obyvateľské mená (vrátane údaja o najstaršom písomne doloženom názve obce)
* administratívne začlenenie
* časti obce, počty obyvateľov (od sčítania 1869) 
* prírodné pomery (najvyššia a najnižšia nadmorská výška, poloha, povrch, podnebie, vodstvo, pôda, flóra, fauna, rezervácie) 
* dejiny, kultúra (školstvo, divadlá, hudobný, literárny a výtvarný život, výskum a veda, tlačiarne, časopisy, pamiatky, národopis, osobnosti) 
* zdravotníctvo 
* šport a turistika 
* literatúra o obci

## Referencie


## Bibliografický odkaz
* 
* 
* 

Kategória:Slovenské encyklopédie
Kategória:Publikácie Slovenskej akadémie vied
Kategória:Knihy z 1977
Venture capital

**Venture capital** (iné názvy: **venture kapitál, [[rizikový kapitál]]**; vo významoch a) a b) aj **rizikový a rozvojový kapitál**; zriedkavo: **[[rozvojový kapitál]]**)  môže byť:
*a) v najširšom zmysle:  dlhodobé (ale nie trvalé) financovanie podniku súkromnými investormi alebo špecializovanými finančnými inštitúciami formou zvýšenia základného imania alebo odkúpenia obchodného podielu (alebo v kombinácii s poskytnutím úveru) v záujme stabilizácie alebo expanzie podniku (zahŕňa najmä venture capital v užšom zmysle (bod c), rozvojový kapitál/private equity, replacement capital, MBO, MBI)
*b) v širokom zmysle: venture capital v užšom zmysle (bod c) + rozvojový kapitál/private equity
*c) v užšom zmysle: len také financovanie podniku podľa bodu a, pri ktorom sa investuje vo fáze založenia a rozbehu podniku (tzv. zárodkový alebo štartovací kapitál)

## Externé odkazy
* Možnosti financovania podnikateľských zámerov 
*https://web.archive.org/web/20120417011757/http://ipn.msmt.cz/data/uploads/projekt_6/slovnik%20pojmu.pdf
*SLOVCA
*Venture Capital 

Kategória:Financie
Kategória:Manažment
Joan Girardiová

**Joan Girardiová** je fiktívna postava amerického televízneho seriálu *[[Joan z Arkádie]]*. Jej postavu stvárnila Amber Tamblynová.

## Charakteristika
Joan je 16-ročná študentka 10. triedy na arkádskej škole. Má dar hovoriť s Bohom, ktorý jej zadáva rôzne úlohy, komplikujúce jej život. 

Má dvoch bratov: Kevina a Luka. Keď bola mladšia, mala fiktívnu korytnačku Lady. Neznáša mačky, ale zoberie si kocúra Larryho, ktorý sa povahovo ponáša na tetu Oliv. Bojí sa klaunov a neznáša mímov. Pieseň z Titanicu ju vždy rozplače. Jej otec nemá rád, keď nosí mejkap. Film *[[Zamilovaný profesor]]* videla asi stokrát.

Jej najlepšie priateľky sú Grace Polková a Judith Montgomeryová. Grace spoznala na novej škole a s Judith sa stretla na letnom psychiatrickom tábore *Tiché lúky*, kam odišla na 6 týždňov, keď je lekári diagnostikovali boreliózu a myslela si, že Boh je prelud.  

Už sa venovala žonglovaniu, roztlieskavačkám, šachovému krúžku, debatnému klubu (viedol prof. Endfield), pomáhala v ročenke (odkiaľ ju vyhodil Brain) a natáčala video pre verejnú televíziu. Na podnet Boha sa rozhodla pomáhať Brainovi s kampaňou za jeho zvolenie za predsedu študentskej rady, ale odmietla vyhrať nekalo a tak prehrali s obrovskou stratou. Vyhrala šach nad najlepším šachistom na škole. Momentálne pracuje v kníhkupectve.

## Vzťahy
Prvú známosť mala v 6. triede s Jimom Daysom. Priatelí sa aj s Adamom a spolu začnú aj chodiť.  No ani s Adamom to nie je večný vzťah. Odlúčia sa, keď odmietne mať s ním sex. 

## Hlášky
* „Volám sa *ja som* nie *ja som bol*.“ (Boh Joan 1×23)
* „Chýbaš sama sebe? Lebo mne áno...“ (Boh Joan 2×01)
* „Zasadila som netýkavku, ale týka sa ma to riadne.“ (Adamovi 2×03)

## Referencie
#seriál Joan z Arkádie

Kategória:Joan z Arkádie
Branco

**Branco**, celým menom **Cláudio Ibrahim Vaz Leal** (* 4. apríl 1964, Bagú) je bývalý brazílsky futbalový reprezentant. Hrával na poste ľavého krajného obrancu a bol členom mužstva, ktoré vyhralo majstrovstvá sveta 1994. Bol tiež známy ako špecialista na priame kopy. Na klubovej úrovni hral v brazílskej, talianskej, portugalskej, anglickej a americkej najvyššej súťaži.

## Úspechy
### Klubové
**Internacional**
*Campeonato Gaúcho: 1981

**Fluminense**
*Campeonato Brasileiro Série A: 1984
*Campeonato Carioca: 1983, 1984, 1985

**Porto**
*Primeira Liga: 1989–90
*Supertaça Cândido de Oliveira: 1990

**Grêmio**
*Campeonato Gaúcho: 1993

### Medzinárodné
;Brazília
*Copa América: 1989
*Majstrovstvá sveta: 1994

## Referencie


## Externé odkazy
* Profil na national-football-teams.com

## Zdroj

Kategória:Brazílski futbalisti
Kategória:Hráči Fluminense FC
Kategória:Hráči Brescia Calcio
Kategória:Hráči Genoa CFC
Kategória:Hráči FC Porto
Kategória:Hráči Corinthians
Kategória:Hráči Middlesbrough FC
Kategória:Hráči Majstrovstiev sveta vo futbale 1986
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Majstri sveta vo futbale
Will Girardi

**Will Girardi** je fiktívna postava amerického televízneho seriálu Joan z Arkádie. Jej postavu stvárnil Joe Mantegna.

## Charakteristika
Narodil sa 4. septembra 1955 v Taliansku Geraldovi Girardimu a Alme Monroe. Keď Willa opustil jeho otec, mal iba 6 rokov. Má ešte sestru a nevlastného brata Richarda. Dr. Richard Girardi je o 10 rokov mladší a pracuje v Baltimore. 

Oženil sa s Helen a majú tri deti: Joan, Luka a Kevina. Doma pije iba zo šálky, na ktorej je fotka jeho detí. 

Nemá rád kúpele. Vždy keď je pod tlakom začne behávať. Na podnet Lucy začne hrať golf. Po žalobe od Kevinovho priateľa mu dohodí nového obhajcu, istého Chucka Kronera.

## Zamestnanie
V oblasti polície pracuje 28 rokov. Ako policajt spravil chybu a musel sa opäť prebojovávať až na veliteľa Arkádskej polície. Po veľkom korupčnom záťahu zrušili jeho miesto, ale momentálne pracuje v Kancelárii okresného šerifa. Vždy nosí pri sebe zbraň. Raz ju odložil a stal sa rukojemníkom. Vedel, že zomrie, no nestalo sa tak. Keď sa jeho šéfkou stane žena (slečna Lucy Prestonová), Helen začne žiarliť. Umúdri sa, až keď jej Will vysvetlí, že by ju nedokázal podviesť. 

Kategória:Joan z Arkádie
Nevský prospekt

thumb|Nevský prospekt v roku 2014.
thumb|right|Dom knihy.
**Nevský prospekt** ( - Nevskij prospekt) je hlavnou a najrušnejšou ulicou v Sankt Peterburgu. Je dlhý 4,5 kilometra a široký od 25 až 60 metrov. Cez Nevský prospekt pretekajú riečky Mojka, Fontánka a Gribojedevov kanál. Začína sa pri budove admirality a končí sa pri Kláštore (lavre) sv. Alexandra Nevského. Nachádzajú sa tu významné architektonické pamiatky mesta Sankt Peterburg. 

## História
Názov *Nevský prospekt* sa oficiálne používa od roku 1781. Výnimkou boli roky 1918 až 1944, keď sa používal názov *Prospekt 25. októbra*. Ulica bola veľmi silno poškodená počas nemeckého obliehania, keď sa stala častým cieľom útokov nemeckého delostrelectva a letectva. Po ukončení nemeckej blokády sa vrátilo k používaniu staršieho názvu.

## Architektúra
* Stroganov palác (1752 - 1754, Rastrelli, typická ukážka tzv. ruského baroka)
* Kazanská katedrála (klasicistická stavba, Voronichin)
* Dom knihy (1907 )
* Ruská národná knižnica
* Chrám svätej Kataríny (katolícky)
* Kostol svätej Kataríny (arménsky)
* Grandhotel Európa
* Aničkov palác
* Obelisk na pamiatku obrancov mesta v rokoch 1941 - 1944 (1985)

## Externé odkazy

* История Невского проспекта, фотографии. Подробно о зданиях и памятниках.
* Экскурсия «Невский проспект» 
* Англоязычный сайт о Невском проспекте

## Iné projekty

Kategória:Ulice v Petrohrade
Rizikový kapitál

**Rizikový kapitál** (angl. risk capital) môže byť:
*kapitál vystavený relatívne vyššiemu riziku (napríklad kapitál investovaný do vysoko rizikových cenných papierov (opcií a podobne), venture capital v začínajúcom podniku a pod.)
*tá časť vlastného imania, ktorá znáša celú stratu a "zlyhania" podniku (v závislosti od podniku to sú napr. kmeňové akcie alebo aj celé vlastné imanie)
*venture capital (vo všetkých významoch)
Helen Girardiová

**Helen Girardiová** je fiktívna postava amerického televízneho seriálu Joan z Arkádie. Stvárnila ju herečka Mary Steenburgenová.

## Charakteristika
Helen Girardiová sa vydala za Willa, s ktorým má tri deti: Joan, Luka a Kevina. Má sestru Oliv, ktorá si nezaložila rodinu a chcela byť nezávislá. Keď však prišla jedného dňa k sestre na návštevu, dostala porážku, ostala dočasne paralyzovaná a musela sa zmieriť s pomocou.

Helen za školských čias chodila s Jeremym, svojou prvou vážnou známosťou. Neskôr, no predtým, než spoznala svojho muža, bola znásilnená. Polícia násilníka nikdy nevypátrala. Jedného dňa po rokoch sa jej ozval kňaz Edmunda Doda, ktorý ležal na smrteľnej posteli. Žiadal ju v Edmundovom mene, aby prišla a odpustila mu, že ju znásilnil. Ona prišla, no neodpustila mu. Vždy keď jej muž vyšetruje prípad znásilnenia, je mĺkvy a nehovorí o práci. 
Pracuje ako poradkyňa na Joaninej škole.  Navyše začala učiť umenie a rodina si musela zvyknúť na jej častejšiu neprítomnosť.  

Kategória:Joan z Arkádie
Luke Girardi

**Luke Girardi** je fiktívna postava amerického televízneho seriálu Joan z Arkádie. Jej postavu stvárnil Michael Welch.

## Charakteristika
Luke navštevuje Arkádsku strednú školu. Je to génius, zmysel vidí vo vede (najmä chémii a fyzike). Najmladší člen rodiny. Jeho súrodenci sú Joan a Kevin. Nosil rovnátka na zuby. Teraz vlastní vlastný počítač, kde má Friedman uchované svoje nahotinky. 

## Priateľky
Zapáčila sa mu Grace. Prvýkrát sa pobozkali na Kryštálovom bále. No potom sa pobozkal s Glynis a na Friedmanovo postrčovanie s ňou začal chodiť. Neskôr sa opäť vrátil ku Grace a potajomky (lebo si to tak priala) s ňou chodil. Podpísal *Zmluvu o dôvernosti* (nepoužívať slovo *chodenie*, denne sa bozkávať len 5 minút, na párty žiaden kontakt, žiadna komunikácia...), no neskôr ju zrušia. Luke pochopí, že chcel od nej príliš veľký zásah do súkromia a zvolnia. 
 
## Hlášky
* „Jasne, veda ťa vzrušuje viac ako se x.“ (Joan Lukovi)
* „Srdcu nerozkážeš, baby!“ (sám sebe po odchode Grace 1×12)
* „Myslíš si, aká si silná a pritom si len vydesené chúďa!“ (vysvetľuje Grace 2×07)

## Vysvetlivky
1 Nejasnosť v seriáli: Mal sa narodiť 19.11., ale na jeho 16-te narodeniny havaroval brat Kevin, čo malo byť 7.11.

Kategória:Joan z Arkádie
Kevin Girardi

**Kevin Ray Girardi** je fiktívna postava amerického televízneho seriálu Joan z Arkádie. Jej postavu stvárnil Jason Ritter.

## Charakteristika
Kevin je najstarší. Jeho súrodenci sú Joan a Luke. Študoval na Jefferson High School a bol tam známy basketbalista (mal už isté štipendium na univerzitu v Arizone). Po jednom večierku 7.11. 2002 nechal šoférovať značne opitého kamoša Andyho Bakera (Riley Smith). Ten stratil kontrolu nad vozidlom a nabúrali. Odvtedy je jeho spodná časť tela ochrnutá a chodí na rehabilitácie. Po tejto tragédii sa rodina presťahovala do Arkádie.
Po čase Andy žaluje Kevina (i rodinu), za to, že utrpel emocionálnu ujmu. Takto musí celá rodina opäť prežívať túto tragédiu, pred ktorou utiekli. Najmú si obhajcu Chucka Kronera a veria vo víťaztvo. Andy sa obhajuje, že si nemôže nájsť zamestnanie, že máva nočné mory... ale v tom mu peniaze nepomôžu. 

Kevin sa nedokáže zaradiť. Po zásahu od Boha (prostredníctvom Joan) získa auto s ručným riadením a spraví si vodičský preukaz. Začne s ocom stavať loď a hľadať si zamestnanie. Teraz pracuje v novinách *Arcadia Herald* ako „overovač údajov“, neskôr ako žurnalista. Neskôr aj hrať golf. Otec ho zoznámi s Barry „Medveďom“ Caldwellom (Mitch Longley), ktorý hrá basketbal pre vozíčkárov. Odvtedy aj on hrá. Vo voľnom čase i fajčí. 
V ocovej práci mu pošeplo jedno médium, ktoré vypomáhalo s prípadom, že na svojej svadbe bude tancovať. No to médium sa zmýlilo a nebyť Willovho prešetrovania v databáze, obeť by sa nenašla.

## Priateľky
Na bývalej škole Jefferson High School ho baby zbožňovali. Chodil s Bety Reinhartovou (Kimberly McCullough), ktorá bola krásna. Bolo to ešte pred nehodou. Raz ho príde navštíviť a Kevin sa dozvedá pravdu, aký bol slepý. Povie mu, že za ním po jeho nehode stále chodila, ale keď sa prebral, odišla a on si myslel, že ho odsúdila, pre to, čo sa mu stalo. Skúsil s ňou opäť chodiť, no skončilo to priateľstvom.

V redakcí novín *Arcadia Herald* stretáva svoju nadriadenú Rebeku (Sydney Tamiia Poitier) a začnú spolu chodiť, až kým sa nepobozká s objektom jeho interview. Ten bozk bola chyba, ale pripomenulo mu to časy, kedy bol obletovaný. 

Potom sa zapozerá do Lily, matkinej sprievodníčky Cirkvou. Začne to spoločným fajčením a vychádzkami. 

## Hlášky
* „Je jedno koľko vážiš, aj tak to necítim.“ (Rebeke, keď mu sedí na nohách 1×13)
* „Odpovedz veži, roztoč kolesá a uži si jazdu!“ (Medveď Kevinovi 1×14)

Kategória:Joan z Arkádie
Grace Polková

**Grace Polková** (Grace Polanski) je fiktívna postava amerického televízneho seriálu Joan z Arkádie. Jej postavu stvárnila Becky Wahlstrom.

## Charakteristika
Grace má 16 rokov, chodí na Arkádsku strednú školu. jej priateľmi sú Joan a Adam, ktorého pozná od detstva. Do školy chodí neskoro. Nevzala si meno po otcovi - Polonski. Krstné meno *Grace* má znamenať *dotyk pravdy*. Rodina Polanských je židovského vierovyznania, jej otec (Paul Sand) je dokonca rabín. Bav micva posunula o tri roky, ale teraz chodí z donútenia na hodiny hebrejčiny. Jej matka Sara je alkoholička. Keď mala Grace jedenásť, bola u nich kamarátka Becky Kuganová, ale odvtedy ako zistila, že je Gracina mama opitá, nehovorí s ňou. Išla s ňou na stretnutia s rodinami alkoholikov.

Je múdra, no nemá dôvod to dať svetu najavo. Píše krásne básne, ale ani toto nepriznáva. 

**Kanály** 

Ty a ja sme mávali svoje tajné kanály.
Ale ten, čo spájal nás, končí, kde je silný prúd
A hladina zviera naše loďky z papiera.
Papierovú lodičku snažím sa ti poslať zas.
Premokla však, slová zmizli, vravím, ale nemám hlas.

## Priatelia
Ľudia si o nej myslia, že je lesba. Začne chodiť s Joaninym mladším bratom Lukom, no chce to udržať v tajnosti, ale aj tak sa to prevalí. Donútila Luka dokonca podpísať *Zmluvu o dôvernosti* (nepoužívať slovo *chodenie*, denne sa bozkávať len 5 minút, na párty žiaden kontakt, žiadna komunikácia...), no neskôr ju zrušia. Začne sa mu otvárať, ukáže mu svoju izbu (nepotrpí si na poriadok). 

## Hlášky
* „To ty si nechal môjmu otcovi rabínovi odkaz, že ma potrebuješ v noci k svojmu delu?“ (Lukovi 1×12)
* „Hebrejské slovo *dať* má ten istý základ ako slovo *láska*.“ (vysvetlovala Joan 1×22)
* „Nie je dôvod uchyľovať sa k animálnemu správaniu.“ (Lukovi 1×23)

## Referencie

#seriál Joan z Arkádie

Kategória:Joan z Arkádie
Friedman (Joan z Arkádie)

**Friedman** je fiktívna postava amerického televízneho seriálu Joan z Arkádie. Jej postavu stvárnil Aaron Himelstein.

## Charakteristika
Friedman navštevuje Arkádsku strednú školu. Je Lukov najlepší priateľ. Je židovského vierovyznania. V Lukovom počítači má uchované nahotinky. Keď Luke chodil s Glynis (Mageina Tovah), vymyslel si Birty – imaginárne dievča. Bola to katolíčka, študentka dievčenskej školy. „Cítil som sa ako osamelý vodík vedľa molekuly vody,“ vysvetľoval Lukovi. Po tom, čo ju Luke nechal, všetko sa vrátilo do normálu. 

Keď prišla Joanina kamoška Judith, začal ju obletovať. Naučil sa celého Hamleta (čo mu trvalo 3 týždne), ale nezískal si jej srdce. Stále bral vážne bozk, ktorý mu dala, keď bola na mol. Doniesol jej aj kvety - margaréty na znak vernosti, fenikel - lichôtok a rozmarín - spomienok. Po jej smrti bol strašne smutný.
Na škole ho začala obletovať Stevie Marxová (Haylie Duff), no on si to neuvedomoval. Stále miloval Judith. 

Kategória:Joan z Arkádie
Adam Rove

**Adam Rove** je fiktívna postava amerického televízneho seriálu Joan z Arkádie. Stvárnil ho Chris Marquette.

## Charakteristika
Adam Rove je žiak Arkádskej strednej školy. Priatelí sa s Joan a Grace. S Grace sa pozná od svojich 3 rokov. Mal rád angličáky a šmolkov. Je nadaný umelec - robí sochy z odpadu a navštevuje hodiny umenia pani Girardiovej. Má fotografickú pamäť.

Jeho matka Elizabeth sa v novembri 2000 predávkovala tabletkami a otec Carl s ním ostal sám. 
 

## Priateľky
Na strednej škole sa zaľúbil do Joan, ktorú ako jediný volá Jane. Prvýkrát sa pobozkali v garáži Girardiovcov. Potom začal chodiť s „Ajris“, ktorá tiež navštevuje hodiny umenia. Nakoniec sa však rozišli a on sa oficiálne vrátil k Joan. 
 
## Hlášky
* „Je zázrak, čo dokáže foťák – prchavý okamih v čase, uchovať ho.“ (o fotení 1×20)

Kategória:Joan z Arkádie
Judith Montgomeryová

**Judith Montgomeryová** je fiktívna postava amerického televízneho seriálu *[[Joan z Arkádie]]*. Postavu stvárnila Sprague Grayden.

## Referencie

Kategória:Joan z Arkádie
Arcadia High School

**Arcadia High School** môže byť:
* pomenovanie viacerých vzdelávacích inštitúcii v USA
* fiktívna stredná škola zo seriálu Joan z Arkádie, pozri Arkádska stredná škola (Joan z Arkádie)
My Generation

**My Generation** môže byť:

v hudbe:
* album skupiny The Who, pozri My Generation (album)
* pieseň skupiny The Who, pozri My Generation (pieseň)
* výberový album skupiny The Who, pozri My Generation: The Very Best of The Who
* pieseň skupiny Limp Bizkit, pozri My Generation (Limp Bizkit)
* singel Yui, pozri My Generation/Understand
* pieseň Nas a Damian Marley, pozri My Generation (Nas a Damian Marley)

v televízii:
* americký televízny seriál z roku 2010, pozri My Generation (seriál)
Chrám Najsvätejšej Trojice

náhľad|Chrám Najsvätejšej Trojice
**Chrám Najsvätejšej Trojice** ( – Troickij sobor, ) je pravoslávny chrám v Sankt Peterburgu. Nachádza sa na Trojičnom námestí.

## História
Chrám bol postavený v rokoch 1825 až 1835 v empírovom klasicistickom štýle podľa projektu architekta V.P. Stasova. Vo vnútri chrámu sa nachádza vzácny relikviár s ostatkami sv. Alexandra Nevského, ktorý je v Rusku uctievaný ako svätec. Okrem toho je tu veľa hodnotných ikon a mozaík. V roku 1938 bol cirkvi odobraný a využívaný na iné účely (napr. ako obchod).

V roku 1990 bol chrám po rokoch opäť vrátený pravoslávnej cirkvi. V roku 2006 ho poškodil silný požiar, bola preto nutná rozsiahla a finančne náročná rekonštrukcia.

## Externé odkazy
* Oficiálna stránka chrámu 
* Народный каталог православной архитектуры
* Внешний вид Троицкого собора до пожара 2006 года

## Iné projekty

Kategória:Stavby v Petrohrade
Rusko
Kategória:Architektúra z 1835
Ambrosius Lobwasser

**Ambrosius Lobwasser** (* 4. apríl 1515, Schneeberg, Nemecko - † 27. november 1585, Königsberg, Prusko) bol nemecký humanistický spisovateľ a prekladateľ.

## Život
Lobwasser študoval v Lipsku právo a promoval v roku 1535 ako magister. Potom cestoval po Francúzsku a Taliansku. V roku 1550 vyučoval ako docent v Lipsku. Od 1557 žil ako kniežací radca a kancelár v Meißene. Od 1563 do 1585 bol profesorom práva v Königsbergu.

Od 1565 pracoval na preklade žalmov, ktoré vydal v roku 1573 pod názvom *Žaltár kráľovského veštca Dávida*. Preklad nezaložil na znení starého hebrejského textu a prekladu Martina Luthera, ale na preklade Guillauma Franca, Loysa Bourgeoisa a Majstra Pierra Devantèsa, francúzskeho Spevníka žalmov zo Ženevy od Clémenta Marota a Théodorea de Bèze. Dielo malo asi 100 vydaní a bolo používané pri nemeckých bohoslužbách do 18.storočia. V Drážďanoch bolo v roku 1589 pomenované ako *Prvý drážďanský spevník žalmov*.

## Dielo
* *Hymni Patrum*, Übersetzung, 1578, preklad
* *Tragédia o poprave Jána*, preklad diela Georgea Buchanana, 1583
* *Malé nemecké epigramy*, Deutsche zierliche Epigrammata, 1612
* *Spevník žalmov kráľovského veštca Dávida*, taktiež *Prvý drážďanský spevník žalmov*, 1573

## Externé odkazy
* Lobwasser na wikisource

## Zdroj
* 

Kategória:Nemeckí spisovatelia
Kategória:Humanisti
Infoanarchizmus

**Infoanarchizmus** alebo aj **informačný anarchizmus** je zastrešujúci termín pre rôzne skupiny ľudí, ktorí neuznávajú formy duševného vlastníctva (ako sú autorské práva a patenty). Termín bol vytvorený v týždenníku TIME v článku s názvom „*The Infoanarchist*“ v júli 2000. Článok bol napísaný Ianom Clarkom, ktorý pôsobí ako vedúci vývojár Freenetu.

Infoanarchisti žiadajú, aby používanie P2P, freenetu bolo anonymné a bez kontroly štátneho aparátu a s čo najmenšou kontrolou korporátneho kapitálu (problémy okolo sociálnych sietí a súkromie).

## Skupiny
Informačný anarchizmus zahŕňa širokú škálu skupín a názorov:

* ľudí, ktorí jednoducho veria, že autorské právo a copyright vytvára prekážku rozvoja spoločenstva;
* extrémných liberálov;
* skupiny warez;
* anarchistov;
* antikapitalistov.

## Literatúra
* 
* Stephan Kinsella: Obžaloba duševního vlastnictví

## Pozri aj
* P2P
* Pirátska strana
* WikiLeaks

## Zdroj

Kategória:Anarchizmus
Kategória:Ideológie
Kategória:Autorské právo
Jacques Herbrand

**Jacques Herbrand** (* 12. február 1908, Paríž, Francúzsko – † 27. júl 1931, La Bérarde) bol francúzsky matematik a logik. 

Pracoval predovšetkým v matematickej logike a algebraickej teórii čísel, ako prvý prišiel s rekurzívnymi funkciami. Sú po ňom pomenované Herbrandovo univerzum, Herbrandova báza, Herbrandova interpretácia, Herbrandova štruktúra, Herbrandova teória, Herbrandova-Ribetova veta, či Herbrandov kvocient.

## Publikácie
* *Sur la théorie de la démonstration*, Comptes rendus Acad. Sci., Paris, Band 186, 1928, S. 1274–1276
* *Non-contradiction des axiomes arithméthiques*, Comptes rendus Acad. Sci., Paris, Band 188, 1929, S. 303–304
* *Sur quelques propriétés des propositions vraies et leurs applications*, Comptes rendus Acad. Sci., Band 188, 1929, S. 1076–1078
* *Sur le problème fundamentale des mathématiques*, Comptes rendus Acad. Sci., Band 189, 1929, S. 554–556, 720
* *Sur le problème fundamentale de la logique mathématique*, Comptes Rendus Soc. Sci. et L. de Varsovie, 1931
* *Les bases de la logique hilbertienne*, Revue de métaphysique et de morale, Band 37, 1930, S. 243–255
* *Recherches sur la théorie de la démonstration*, Thesis Universität Paris 1930, Online 
* ''Zur Theorie der algebraischen Funktionen (aus Briefen an Emmy Noether)'', Mathematische Annalen, Band 106, 1932, S. 52 
* *Théorie arithmétique des corps de nombres de degré infini*, Teil I: ''Extensions algébriques finies de corps infinie'', Mathematische Annalen, Band 106, 1932, S. 473, Teil II: ''Extensions algébriques de degré infini'', 

## Externé odkazy
* Biografia 
* Sur la non-contradiction de l´arithmétique

## Zdroj

Kategória:Francúzski matematici
Kategória:Francúzski logici
Kategória:Osobnosti z Paríža
Anarchopacifizmus

**Anarchopacifizmus** je anarchistický smer, ktorý odmieta využívanie násilia v boji proti štátu a kapitalizmu. Myšlienky anarchopacifizmu boli rozvinuté hlavne Henrym Thoreauom, Levom Tolstým a Mahatmom Gándhím. Podľa anarchopacifistov sa spoločnosť nezmení násilnou revolúciou, ale evolučnou premenou. V boji proti štátu využívajú stratégiu občianskej neposlušnosti.

## Pozri aj
* Anarchizmus

Kategória:Anarchizmus
Kategória:Pacifizmus
Kenneth Alan Ribet

**Kenneth Alan Ribet** (* 28. jún 1947), známy aj ako **Ken Ribet**, je americký matematik. Pracuje predovšetkým v algebraickej teórii čísel a algebraickej geometrii. Je známy ako autor prác, ktoré umožnili Andrewovi Wilesovi dokázať veľkú Fermatovu vetu. Je po ňom pomenovaná Ribetova veta, ktorú ako *epsilonovú domnienku* formuloval Jean-Pierre Serre. Dôkaz tejto vety mal dôsledky pre veľkú Fermatovu vetu. Po Ribetovi a Jacquesovi Herbrandovi je pomenovaná tzv. Herbrandova-Ribetova veta.

Kategória:Narodenia v 1947
Kategória:Matematici USA
Sojuz T-1

**Sojuz T-1** () bol sovietsky nepilotovaný kozmický let v rámci programu Sojuz. Sojuz T-1 vyštartoval 16. decembra 1979 z kozmodrómu Bajkonur k stanici Saľut 6. Išlo o skúšobný let novej kozmickej lode typu Sojuz T.

## Nový typ lode
Nový typ lode bol vyskúšaný už päťkrát pred týmto letom v rámci programu Kozmos. Prototypy stále vyvíjajúcej sa lode existovali pod označeniami Kozmos 772, Kozmos 869, Kozmos 1001 a Kozmos 1074.

## Priebeh letu
Sojuz T-1 bol vynesený na obežnú dráhu raketou Sojuz U z kozmodrómu Bajkonur a bol to štvrtý nepilotovaný testovací let modifikovanej verzie lode Sojuz. Dva dni po štarte sa neúspešne pokúsil pripojiť k stanici, podarilo sa mu to až 19. decembra. Pripojený zostal 95 dní, počas ktorých bola stanica neobývaná. Odpojil sa 23. marca 1980, kedy vykonal niekoľkodňové testy a napokon 25. marca opustil orbitu stanice a zanikol v atmosfére.

## Parametre misie
* **[[Hmotnosť]]:** 6450 kg
* **Sklon:** 51,6°
* **Kozmická loď:** Sojuz 7K-ST

## Literatúra
* 

## Zdroj
* 

Kategória:Kozmické lode Sojuz
Kategória:Kozmonautika v 1979
Kategória:Kozmonautika v 1980
Chrám Kristovho vzkriesenia

náhľad|Chrám Kristovho vzkriesenia
náhľad|Mozaiky v chráme
**Chrám Kristovho vzkriesenia - Spasiteľa na krvi** () je petrohradský pravoslávny chrám, ktorý bol vybudovaný na mieste, kde bol v roku 1881 spáchaný atentát na imperátora Alexandra II., ktorý na následky atentátu zomrel. Chrám dal postaviť jeho syn Alexander III. na pamiatku zavraždeného cára.

## História chrámu
Stavba sa začala budovať v roku 1883 a dokončená bola v roku 1907. Nachádza sa pri Gribojedovom kanáli. Vysoká je 81 metrov a zmestí sa do nej 1 600 ľudí. Hlavným architektom bol menej známy A. A. Parland. V chráme sa nachádza 7 500 metrov štvorcových vzácnych mozaík. Stavba je vybudovaná v starom ruskom štýle a nápadne pripomína Chrám Vasilija Blaženého v Moskve. V rokoch komunistickej diktatúry bol chrám zatvorený a vydrancovaný. Moziky a vzácne ikony boli poškodené. Určitú dobu slúžil chrám ako sklad ovocia a zeleniny. Chrám dlho chátral, po čase bol rekonštruovaný. Pre verejnosť bol otvorený v roku 1997 a 23. mája 2004 sa v ňom konala po mnohých rokoch prvá pravoslávna liturgia. Stáva sa hlavným bodom turistov, ktorí prichádzajú do bývalého hlavného mesta Ruska.

## Iné projekty

## Externé odkazy

* Oficiálna stránka  
* Church of the Resurrection of Jesus Christ 

Kategória:Stavby v Petrohrade
Kategória:Novobyzantská architektúra
Kategória:Architektúra z 1907
Kategória:Pravoslávne chrámy v Rusku
Banánový Joe

***Banánový Joe*** (tal. *Banana Joe*) je taliansko-západonemecký komediálny film. V hlavnej úlohe sa predstavil Bud Spencer.

## Dej

Joe žije v juhoamerickej dedinke Amatido, hlboko v džugli. Na svojej loďke preváža banány do najbližšieho mesta, kde za ne nakupuje rôzny tovar pre obyvateľov svojej dedinky. Keď narazí na mafiánskeho bossa, ktorý chce prevziať všetok obchod s banánmi v oblasti a navyše vytvoriť z Amatida moderné kasíno, rozhodne sa vzdorovať. Avšak najprv musí získať licenciu, čo pre tohto negramotného, ale zato srdečného človeka nebude vôbec ľahké. Najprv mu podvodník Manuel predá falošné peniaze, potom sa zamestná v nočnom klube ako vyhadzovač, kde sa zaľúbi do pôvabnej speváčky Dorianny a napokon je nútený kvôli získaniu dokladov narukovať do armády.

## Externé odkazy
* 
* 

Kategória:Filmy z 1982
Kategória:Nemecké filmové komédie
Kategória:Talianske filmové komédie
Kategória:Filmy podľa názvu
Chrám svätej Kataríny (arménsky)

thumb|right|Chrám svätej Kataríny (arménsky)
**Chrám svätej Kataríny** (rus. Це́рковь Свято́й Екатери́ны, arm. Սուրբ Կատերինե եկեղեցի) je chrám Arménskej apoštolskej cirkvi v Sankt Peterburgu. Nachádza sa na Nevskom prospekte a slúži príslušníkom arménskej komunity. 

## História
Arménska komunita sídli v Sankt Peterburgu už od jeho založenia. Arménsko bolo vždy prirodzeným spojencom Ruska na Kaukaze a Ruské impérium vystupovalo ako ochranca kresťanských národov na Balkáne a Kaukaze. Arménski kupci mali v hlavnom meste veľa obchodov a ich komunita sa rozrastala. Preto vznikla potreba založiť v meste vlastný arménsky chrám. Tejto myšlienky sa chytil arménsky intelektuál Luka Širvanov. Chrám sa staval v rokoch 1771 až 1776 podľa projektu architekta Feľtena v neoklasisistickom architektonickom štýle. Počas vlády imperátorky Kataríny II. vznikli aj kostoly rímskokatolíckej a evanjelickej cirkvi, ktoré nesú meno podľa svätej Kataríny. V rokoch 1930 až 1990 bol chrám arménskej cirkvi odobratý.

## Súčasnosť
Už v roku 1990 arménski veriaci v Petrohrade žiadali úrady, aby im chrám vrátili. 14. marca 1993 sa v chráme slúžila prvá arménska liturgia. Potom nasledovala rozsiahla rekonštrukcia. 12. júla 2000 bol chrám hlavou arménskej apoštolskej cirkvi a v prítomnosti ruského pravoslávneho patriarchu slávnostne posvätený.

## Iné projekty

## Externé odkazy
* Oficiálna stránka chrámu 
* Энциклопедия Санкт-Петербурга
* Армянская Апостольская Церковь в Санкт-Петербурге

Kategória:Stavby v Petrohrade
Kategória:Pravoslávne chrámy v Rusku
Petrohrad
Kvalifikácia na Majstrovstvá sveta vo futbale 2010 – Ázia – Prvá fáza

**1. kolo kvalifikácie na Majstrovstvá sveta vo futbale 2010 - Ázia (AFC)** sa hralo nasledovne: celky boli rozdelené do rebríčka podľa svojich výsledkov v minulej kvalifikácii na MS. Pät najlepších bolo nasadených priamo do prvej skupinovej fázy (Austrália, Južná Kórea, Saudská Arábia, Japonsko, Irán). Zvyšné celky sa zúčastnili 1. kola, ktoré sa hralo systémom doma-vonku. Dvojice sa losovali náhodne z dvoch košov, v ktorých boli rozdelené krajiny podľa rebríčka na "lepšiu" a "horšiu" skupinu.

Víťazi 1. kola boli podľa tohto rebríčka zoradení ešte raz: 11 najlepších následne postúpilo priamo do skupinovej fázy, zatiaľ čo 8 najhorších bolo nútených hrať 2. kolo o zvyšné 4 miesta v skupinovej fáze. To sa hralo tiež systémom doma-vonku.

Žrebovanie prvého kola sa uskutočnilo 6. augusta 2007 v Kuala Lumpur v Malajzii.

## Zápasy

## Poznámky
#  Irak hral v Sýrii.
#  Mjanmarsko hralo v Indonézii.
#  Bhután sa vzdal, Kuvajt vyhral kontumačne.
#  Východný Timor hral v Indonézii.
#  Afganistan hral v Tadžikistane.
#  Palestína hrala v Katare.
#  Palestína sa vzdala zápasu, Katar vyhral kontumačne.
#  Guam sa vzdal, Indonézia vyhrala kontumačne.

## Postupujúci z prvej fázy
, , , , , , , , , , , , , , , , , , 

## Referencie

Ázia
Kategória:Futbal v 2007
Ragtime

thumb|Harmonika s označením'' Ragtime band''
thumb|right|Titulná stránka ''The Entertainer''
**Ragtime** (odvodené od anglického *to rag* - roztrhať) je osobitý a špecifický spôsob klavírnej hry, ktorý je považovaný za posledný medzistupeň medzi tradičnou černošskou ľudovou hudbou a jazzom. Začal sa formovať koncom 19. storočia (1885), kedy sa tiež nazýval dobovým pojmom **cake-walk** alebo **Coon-song**.

Základné hudobné prvky prevzal ragtime z tzv. minstrel shows čo boli predstavenia belošských kabaretov v USA, ktoré parodovali hudbu a život amerických černochov. V týchto predstaveniach hrali belosi s načiernenými tvárami. Po zrušení otroctva začali hudbu týchto kabaretov oficiálne hrať aj černosi. Pôvodným nástrojom tohto štýlu hry bolo bendžo, ktoré ale majetnejší a vzdelanejší černošskí hudobníci začali v priebehu 19. storočia sami opúšťať a čoraz viac používali klasické fortepiano.

Ragtime je vlastne pravidelný rytmus v polkovom či pochodovom tempe s oktávovým basom na ťažkých dobách s bohato synkopovanou melódiou. Melódia je tu akoby rytmicky roztrhaná či rozbitá, to všetko v jedinom prísnom základnom dvojštvrťovom metri. Od toho aj vznikol názov tohto hudobného štýlu. V rytme ešte nie je zrejmá žiadna nepravidelnosť ani náznaky oveľa neskoršieho swingu.

Mnoho černošských pianistov považovalo ragtime za vážnu hudbu a dúfali, že ho tak bude verejnosť prijímať. V tej dobe bola taká predstava trochu nereálna, ale v 70. rokoch 20. storočia si verejnosť na ragtime opäť spomenula – na nejaký čas obsadila vrcholné miesta na rebríčkoch najpredávanejšej vážnej hudby v USA. Za všetko mohol film *[[Podraz]]* (*The Sting*), v ktorom zaznel hádam najslávnejší ragtime Scott Joplin – *[[The Entertainer]]* (1902).

## Vybraní predstavitelia štýlu
* Scott Joplin (18681917)
* James Scott (18861938)
* Louis Chauvin (18811908)
* Tom Turpin (18731922)
* Joseph F. Lamb (18871960)
* Jelly Roll Morton (18851941)
* Winifred Atwellová (19101983)

## Externé odkazy
* Ragtime na Performing Arts Encyclopedia

## Iné projekty

## Zdroj

Kategória:Hudobné žánre
Black Country Communion

**Black Country Communion** je anglicko-americká rocková superskupina. Jej členmi sú spevák a basgitarista Glenn Hughes, bubeník Jason Bonham, hráč na klávesové nástroje Derek Sherinian, a gitarista Joe Bonamassa. 

20. septembra 2010 vydala superskupina debutový album *[[Black Country (album)|Black Country]]*.

## Diskografia
* 2010 – *[[Black Country (album)|Black Country]]*
* 2011 – *[[2 (album Black Country Communion)|2]]*
* 2012 – *[[Afterglow]]*
* 2017 – *BCC IV*
* 2024 – *BCC V*

## Referencie


Kategória:Superskupiny
Čz 75

thumb|Čz 75
**Čz 75** je ručná poloautomatická pištoľ vyrábaná Českou zbrojovkou Uherský Brod. Na trh bola uvedená v roku 1975.

## Základné údaje

* **Kaliber**: 9 mm Luger, 9 x 21, .40 S&W
* **Celková dĺžka**: 206 mm
* **Dĺžka hlavne**: 120 mm
* **Celková výška**: 135 mm
* **Celková šírka**: cca 35 mm
* **Kapacita zásobníka**: 15 (9 mm), 10 (.40 S&W)
* **Hmotnosť**: 1000 g pri prázdnom zásobníku
(Presné rozmery, hmotnosť a kapacita zásobníkov sa u jednotlivých variant CZ75 líšia.)

## Zdroj
* 
* 

Kategória:Pištole
Bozónová hviezda

**Bozónová hviezda** je hypotetický astronomický objekt sformovaný z častíc nazývaných bozóny (bežné hviezdy sú sformované z fermiónov). Aby mohol takýto typ hviezdy existovať, musí existovať stabilný typ bozónu s malým obsahom hmoty. Od roku 2002 neexistuje žiaden významnejší dôkaz, ktorý by podporoval existenciu takýchto hviezd. Avšak, teoreticky sa dajú zistiť pomocou pozorovania gravitačnej radiácie vyžarovanej dvojicou navzájom sa obiehajúcich bozónových hviezd.

Bozónové hviezdy mohli vznikať pri gravitačnom zrútení v prvotných fázach veľkého tresku. Prinajmenšom v teórii, supermasívna bozónová hviezda môže existovať v jadre galaxie a tým sa môžu vysvetliť mnohé vlastnosti aktívnych galaktických jadier. Tieto hviezdy boli tiež navrhnuté ako kandidáti na objekty tmavej hmoty.

## Referencie


## Pozri aj
* tmavá hmota

## Zdroj

Kategória:Hypotetické hviezdy
Rýchlostná cesta R9 (Slovensko)

**Rýchlostná cesta R9** (*R9*) je nerealizovaný projekt plánovanej, asi 98 km dlhej rýchlostnej cesty na Slovensku, ktorá mala po svojom vybudovaní spojiť Lipníky, Humenné a Sninu. Vypracovanie štúdií a podkladov ku začatiu výstavby sa v roku 2010 zaviazala vypracovať vláda Slovenskej republiky vo svojom programovom vyhlásení. Keďže neboli vypracované žiadne štúdie, nebola známa jej presná dĺžka ani trasovanie. Mala však byť vedená v koridoroch ciest I/18 a I/74.

Podľa informácií z augusta 2012 bol projekt R9 zastavený ministerstvom dopravy. Dôvodom má byť názor, že R9 by bola paralelná k D1 a teda nadbytočná. Podľa ministerstva tiež nie je spomínaná v žiadnych strategických dokumentoch. Podľa vyjadrenia ministerstva dopravy bol návrh na vybudovanie cesty iba ideový zámer bývalého vedenia ministerstva bez reálneho opodstatnenia doloženého dopravnými číslami. Podľa jedného z kritikov rozhodnutia je intenzita 6000 áut denne, ktorú používa ministerstvo poddimenzovaná. Za hlavný prínos R9 považujú prístupnosť regiónu.

Namiesto vybudovania R9 bola v roku 2016 zadaná štúdia realizovateľnosti stavby, tvorenej preložkami a rekonštrukciami ciest I/18 a I/74.

## Referencie

9
Kategória:Doprava v okrese Prešov
Kategória:Doprava v okrese Humenné
Kategória:Doprava v okrese Snina
Friedman

**Friedman** môže byť:

* priezvisko, pozri Friedman (priezvisko), napr.:
** Benjamin M. Friedman (* 1944), americký ekonóm
** George Friedman americký spravodajský expert
** Jerome Isaac Friedman (* 1930), americký fyzik a vysokoškolský pedagóg
** Marty Friedman (* 1962), americký gitarista
** Michael Jan Friedman (* 1955), americký spisovateľ
** Milton Friedman (1912 – 2006), americký ekonóm
** Nat Friedman (* 1977), americký programátor
** Simcha Friedman (191 – 1990), izraelský rabín a politik
* postava zo seriálu Joan z Arkádie, pozri Friedman (Joan z Arkádie)
* planétka 3651 Friedman

## Pozri aj
* Friedmann
* Fridman
* Fridmann
* Frydman
Closing Time

*
***Closing Time*** je [[debut]]ový [[štúdiový album]] [[spevák]]a a hudobníka [[Tom Waits|Toma Waitsa]], ktorý bol nahratý v r. [[1972]] a vydaný v marci roku [[1973]] spoločnosťou [[Asylum Records]]. Na [[producent]]skú a aranžérsku stránku albumu dohliadal zakladajúci člen a [[klavír|klavirista]] skupiny [[Lovin' Spoonful]], [[Jerry Yester]].  

Album obsahoval mnoho skladieb známych už z Waitsových živých vystúpení, predovšetkým v klube [[Troubadour]].  Pravdepodobne je tiež jeho najprístupnejším albumom, hoci na ostrieľaných fanúšikov môže pôsobiť veľmi uhladene. Podľa spisovateľa [[Jay S. Jacobs]]a je však Closing Time vyrovnanou a pôsobivou kolekciou, pričom každá zo skladieb má svoju vlastnú tvár.

==Pozadie==
Album sa nahrával v [[Kalifornia|kalifornskom]] štúdiu [[Sunset studio|Sunset]] v priebehu týždňa a pol. Prácu s Tomom Waitsom si producent Jerry Yester pochvaľoval. *„S Tomom sa ľahko spolupracuje, mali sme naozaj dobrý vzťah. Nechcel som mu hovoriť čo má robiť, chcel som z neho iba dostať von hudbu.“*<br /> 
Yester s Waitsom strávili spoločný čas rozoberaním predstáv o albume, pričom Tom Waits hovoril o svojom zámere a Yester prichádzal s radami ako to docieliť. *„Medzi hudobníkmi panovali naozaj skvelé vzťahy. Tento album bol jednoznačne najjednoduchším, na akom som kedy robil.“''

## Zoznam skladieb
Všetky skladby zložil a napísal Tom Waits. 

### Strana A
# „Ol' '55“ - 3:58
# „I Hope That I Don't Fall in Love with You“ - 3:54 
# „Virginia Avenue“ - 3:10 
# „Old Shoes (& Picture Postcards)“ - 3:40 
# „Midnight Lullaby“ - 3:26 
# „Martha“ - 4:30 

### Strana B
# „Rosie“ - 4:03 
# „Lonely“ - 3:12 
# „Ice Cream Man“ - 3:05 
# „Little Trip to Heaven (On the Wings of Your Love)“ - 3:38 
# „Grapefruit Moon“ - 4:50 
# „Closing Time“ (Inštrumentálna) - 4:20 

## Referencie

Kategória:Debutové albumy
Kategória:Hudobné albumy z 1973
Kategória:Hudobné albumy Toma Waitsa
Selena (speváčka)

**Selena Quintanillová-Pérezová** (špan. **Selena Quintanilla-Pérez**; * 16. apríl 1971 – † 31. marec 1995), známa ako **Selena**, bola mexicko-americká speváčka, skladateľka, tanečníčka, modelka, módna návrhárka, herečka a hudobná producentka. Známa bola ako „Kráľovná hudby Tejano“. Bola najmladší potomok mexicko-amerického páru. Prvý album vydala vo veku 12 rokov. Vyhrala titul Najlepšia vokalistka roka 1987 v Tejano Music Awards a uzatvorila zmluvu s EMI o niekoľko rokov neskôr. Jej popularita stúpala na začiatku 90. rokov, hlavne v španielsky hovoriacich krajinách.

Vo veku 23 rokov ju zavraždila Yolanda Saldívar, predsedníčka jej fan klubu. 12. apríla 1995, 2 týždne po jej smrti, George W. Bush, vtedajší guvernér Texasu, vyhlásil jej deň narodenia za „Deň Seleny“ (*Selena Day*) v Texase. Warner Bros. v roku 1997 nakrútil film *Selena*, založený na jej živote, kde ju hrala Jennifer Lopezová. Jej život bol aj základ muzikálu Selena Forever, kde si ju zahrala Veronica Vazquez. V júni 2006 sa konala pietna spomienka s múzeom a bronzovou sochou v životnej veľkosti (Mirador de la Flor v Corpus Christi v Texase), ktorú navštevujú stovky jej fanúšikov každý týždeň.

## Zastrelená
Mala iba 23 rokov, keď ju zastrelila prezidentka jej fanklubu, Yolanda Saldívar. Selena Quintanilla-Peréz, ako sa celým menom táto latino speváčka volala. Často ju označovali za mexickú Madonnu. Hoci sa narodila a napokon aj zomrela v Texase, mala rada a tvorila latino hudbu a čakala ju závratná kariéra. V roku 1995 ju v Corpus Christi zasiahla do chrbta guľka z revolvera a Selena po hodine a štvrť vykrvácala. 

Jej vrahyňa bola manažérka Seleniných butikov a prezidentka fanklubu Yolanda Saldívar. Keď Selena zistila, že ju Yolanda okráda, dala jej výpoveď. Po troch týždňoch sa obidve ženy stretli a práve vtedy ju tridsaťpäťročná bývalá zamestnankyňa zastrelila. 

## Iné projekty

## Zdroj

## Referencie

Kategória:Narodenia v 1971
Kategória:Úmrtia v 1995
Kategória:Mexické speváčky
Kategória:Speváčky USA
Kategória:Obete vrážd
Q-hviezda

**Q-hviezda** (tiež známa ako **sivá diera**) je hypotetický typ kompaktnej, ťažkej neutrónovej hviezdy so špeciálnym typom hmoty. Názov Q-hviezda neznamená kvarkovú hviezdu a často sa zamieňa s hviezdnou čiernou dierou. Kandidátom na takýto kompaktný objekt je V404 Cyg.

Typy Q-hviezd:
* Q-ball
* B-ball, je stála Q-ball s veľkým baryónovým číslom B. Existujú v neutrónových hviezdach, ktoré absorbovali Q-ball.

## Referencie


## Pozri aj
* Čierna diera
* Hviezdna čierna diera
* Kvarková hviezda

## Zdroj

Kategória:Hypotetické hviezdy
Kategória:Čierne diery
Henyeyho stopa

**Henyeyho stopa** je stopa hviezd pred hlavnou postupnosťou s hmotou menšou ako polovica hmoty Slnka na Hertzsprungov-Russellovom diagrame na konci Hayashiho stopy. Astronóm Louis G. Henyey a jeho kolegovia v 50-tych rokoch 20. storočia zistili, že hviezdy pred hlavnou postupnosťou môžu ostať v rádioaktívnej rovnováhe v priebehu určitej doby pri prechode do hlavnej postupnosti. Henyeyho stopa je charakteristická pomalým kolapsom pri takmer hydrostatickej rovnováhe. Prechádza na hlavnú postupnosť v takmer horizontálnom smere na Hertzsprungov-Russellovom diagrame (svietivosť ostáva takmer konštantná).

## Referencie


## Pozri aj
* Hayashiho stopa

## Zdroj

Kategória:Vývoj hviezd
Kategória:Hertzsprung-Russellova klasifikácia
Dredge-up

**Dredge-up** je perióda vo vývoji hviezdy, kde sa povrchová konvektívna zóna rozširuje nadol do vrstiev s materiálom, v ktorom prebieha nukleosyntéza. Výsledkom je zamiešanie produktov fúzie do vonkajších vrstiev atmosféry hviezdy. Takéto nuklidy sa môžu objaviť v spektre hviezdy.

Prvý dredge-up nastáva, keď hviezdy hlavnej postupnosti prechádzajú do vetvy červených obrov. Výsledkom tohto konvektívneho mixovania je atmosféra indikujúca spektrálne stopy vodíkovej fúzie: <sup>12</sup>C/<sup>13</sup>C a C/N pomery sú zmenšené a povrchový nadbytok lítia a berýlia môže byť znížený. U hviezd 4 až 8-krát hmotnejších ako Slnko, keď sa fúzia hélia v jadre blíži ku koncu, prúdenie premieša produkty uhlíkového cyklu, čoho vyvrcholením je druhý dredge-up. Tento druhý dredge-up vyvrcholí vo zvýšení prebytku povrchového 4He a 14N, zatiaľ čo množstvo 12C a 16O sa zníži.

Tretí dredge-up nastane po vstupe masívnej hviezdy do asymptotickej vetvy obrov, pričom prebehne héliový záblesk zároveň s horením hélia. Tento dredge-up spôsobuje vystupovanie hélia, uhlíka a produktov s-reakcie na povrch hviezdy. Výsledkom je zvýšenie prebytku uhlíka v pomere ku kyslíku, ktorý môže vytvoriť uhlíkatú hviezdu.

## Referencie


## Pozri aj
* Uhlíkový cyklus
* Nuklid

## Zdroj

Kategória:Vývoj hviezd
Červená skupina

thumb|upright=1.8|Hertzsprungov-Russellov diagram znázorňujúci vývoj hviezd rozdielnej hmoty. Červená skupina je označená RC na zelenej čiare, ktorá znázorňuje vývoj hviezdy s dvojnásobkom hmotnosti Slnka.
**Červená skupina** je útvarom v Hertzsprungovom-Russellovom diagrame hviezd. Považuje sa za bohatú na kovy, čo je protikladom horizontálnej vetvy. Zaraďujú sa sem jasnejšie hviezdy ako hviezdy hlavnej postupnosti pri rovnakej alebo vyššej povrchovej teplote (alebo chladnejšie hviezdy pri porovnateľnej svietivosti). Na Hertzsprungovom-Russellovom diagrame sa nachádzajú vpravo. Toto štádium vývoja hviezdy je fázou horenia hélia, zatiaľ čo hlavná postupnosť je fázou horenia vodíka.

Teoreticky sú absolútne svietivosti hviezd červenej skupiny značne nezávislé od zloženia alebo veku hviezdy, takže slúžia ako štandardné sviečky na odhadovanie astronomických vzdialeností vo vnútri našej Galaxie, v okolitých galaxiách a hviezdokopách.

## Pozri aj
* Asymptotická vetva obrov

## Externé odkazy
* Krzystof Stanek - využívanie červenej skupiny pri odhade vzdialeností 

## Zdroj

Kategória:Astrofyzika
Kategória:Hertzsprung-Russellova klasifikácia
Kategória:Vývoj hviezd
Kategória:Štandardné sviečky
Ján Novota

**Ján Novota** (* 29. november 1983, Matúškovo) je bývalý slovenský futbalový brankár, niekdajší hráč Rapid Wien 

Na Slovensku pôsobil v drese viacerých klubov, bol kapitánom a oporou DAC Dunajská Streda, kde hral do leta 2010.

Jeho debutovým reprezentačným zápasom bolo medzištátne stretnutie s Čiernou horou (23. máj 2014), ktorý Slováci vyhrali 2:0.

## Referencie

## Iné projekty

## Externé odkazy
* Ján Novota na stránke *transfermarkt.de* 
* Ján Novota na *football-lineups.com*

Kategória:Slovenskí futbalisti
Kategória:Futbaloví brankári
Kategória:Hráči FC Senec
Kategória:Hráči FK DAC 1904 Dunajská Streda
Kategória:Hráči Panserraikos FC
Kategória:Hráči SK Rapid Wien
Kategória:Hráči Debreceni VSC
Kategória:Hráči Majstrovstiev Európy vo futbale 2016
Kategória:Osobnosti z Matúškova
André Clot

**André Clot** (* 9. november 1909, Grenoble, Francúzsko - † 15. november 2002, Seyssinet-Pariset) bol francúzsky historik a esejista, odborník na islam.

## Literatúra
* *L’Espagne musulmane. VIIIe–XVe siècle.* Perrin, Paris 1999, ISBN 2-262-01425-6. 
* *L'Egypte des Mamelouks: L'empire des esclaves 1250-1517*, Perrin, 1999, ISBN 2-262-01030-7.
* *Les Grands Moghols: Splendeur Et Chute, 1526-1707 *. Plon, 1993, ISBN 2-259-02698-2.
* *Mehmed II, le conquérant de Byzance (1432-1481)*. Perrin,1990, ISBN 2-262-00719-5.  
* *Haroun al-Rachid et le temps des "Mille et une nuits".* Fayard, Paris 1986, ISBN 2-213-01810-3. 
* *Soliman Le Magnifique*, Fayard, Paris, 1983, 469 p. ISBN 2-213-01260-1.

## Externé odkazy
* André Clot

Kategória:Orientalisti
Kategória:Francúzski historici
Kategória:Osobnosti z Grenoble
Nissan Skyline R34

**Nissan Skyline R34** je športový automobil vyrábaný automobilkou Nissan v rokoch 1998 až 2002. Predalo Auto pre mladých sa 64 623 kusov, čo je výrazne menej oproti modelom R33 a R32.

## História
V máji roku 1998 bola zahájená výroba Skyline HR/ER/BNR34, ktorý mal veľa lepších komponentov oproti modelu R33. 2-litrový radový 6-valec RB20E bol z ponuky odstránený a nahradil ho radový 6-valec RB20DE s 5-rýchlostnou automatickou prevodovkou, ktorú neskôr nahradila 4-rýchlostná automatická prevodovka Tiptronic.

* **R34GT** - 2.0 L R6 RB20DE  (140 HP / 103 kW)
* **25GT-V** - 2.5 L R6 RB25DE (193 HP / 142 kW)
* **25GT/25GT-X** - 2.5 L R6 RB25DE (193 HP / 142 kW)
* **25GT-T** - 2.5 L R6  RB25DET Turbo (280 HP / 206 kW)

## GT-R
Nissan Skyline R34 GT-R prišiel v roku 1999. Mal zdokonalený podvozok a veľa nových komponentov. Pre R34 GT-R bol použitý silnejší blok motora z R33 GT-R N1. Turbodúchadlá dostali lopatky z ocele a nové guličkové ložiská. Montovala sa doňho silnejšia  6-rýchlostná prevodovka Getrag. Medzichladič vo verziách V-Spec mal teplotný senzor. Hlavy valcov a vačkové hriadele boli nové a neboli kompatibilné s predchádzajúcimi verziami motora RB26DETT.
left|thumb|Nissan Skyline R34 GT-R

* **GT-R V-Spec** - Ďalšie aero časti vetracie kanály, brzdy, difúzor
* **GT-R V-Spec II** - ako V-Spec + karbónová kapota NACA.
* **GT-R N1** - N1 motor, bez A / C, bez sterea, bez zadného stierača, základné vnútorná výbava. (45 kusov)
* **GT-R M-Spec** - Kožený interiér, mäkšie odpruženie s "HDO" tlmičmi, vyhrievané sedadlá.
* **GT-R V-Spec II Nur** - Ako V-Spec II + N1 motor, 300 km / h tachometer. (750 kusov)
* **GT-R M-Spec Nur** - Ako M-Spec + N1 motor, 300 km / h tachometer. (Len 250 z)
* **GT-R NISMO R-Tune**
* **GT-R NISMO Z-Tune** - 2,8 L RB26DETT Z2 Twin-turbo R6, 500 PS (368 kW, 540 Nm), Z1 a Z2 (19 kusov)

## Zdroj

Skyline R34
Kategória:Športové automobily
Ríšsky snem

**Ríšsky snem** môže byť:
* preklad nemeckého **Reichstag**:
** v Rímsko-nemeckej ríši 754 – 1806, pozri Ríšsky snem (Rímsko-nemecká ríša)
** v Severonemeckom spolku 1867 – 1871, pozri Ríšsky snem (Severonemecký spolok)
** v Nemeckom cisárstve 1871 – 1918, pozri Ríšsky snem (Nemecké cisárstvo)
** po prvej svetovej vojne, pozri Ríšsky snem (weimarská republika a nacistické obdobie)
** skrátene Ústavodarný ríšsky snem (v Rakúskej monarchii 1848 – 1849)
* preklad dánskeho Rigsdag, pozri Ríšsky snem (Dánsko)
* preklad švédskeho Riksdag, pozri Ríšsky snem (Švédsko)
* preklad fínskeho Euskunta (Riksdag), pozri Eduskunta
* preklad japonského Teikoku gikai, pozri Teikoku gikai
* skrátene budova Ríšskeho snemu